cyanic-selkie/wikianc huggingface dataset:
ბუიანთუ-ყაენი
ბუიანთუ-ყაენი იყო განათლებული და წინდახედული მმართველი. ადმინისტრაციულ სისტემაში შეიტანა ცვლილებები და ის მთლიანად კონფუცის მოძღვრების მიხედვით გადააწყო. მის დროს ჩინეთში იყო კულტურისა და ვაჭრობის პროგრესი, გაიხსნა უამრავი თეატრი, სასწავლო დაწესებულება, რომლებიც აღიარებდნენ კონფუციანელობას. ჩინეთიდან დაიწყო მარილის წარმოება დასავლეთში, რამაც დიდი შემოსავალი მოუტანა იუანთა ხაზინას.
გარდაიცვალა 1320 წლის 1 მარტს, 35 წლის ასაკში. მის შემდეგ ტახტი დაიკავა მისმა ერდათერთდმა ვაჟმა, შიბიდალამ, რომელიც რამდენიმე წელიწადში სიცოცხლეს გამოასალმეს ქულუგ-ყაენის ვაჟების მომხრეებმა.
წყარო
კატეგორია:დაბადებული 9 აპრილი კატეგორია: დაბადებული 1281 კატეგორია:გარდაცვლილი 1 მარტი კატეგორია: გარდაცვლილი 1320 კატეგორია: იუანის იმპერატორები კატეგორია: მონღოლი ყაენები
ვასილევკა (არხანგელის რაიონი)
ვასილევკა  (Васильевка; Васильевка) — სოფელი რუსეთის ფედერაციაში, ბაშკირეთის რესპუბლიკის არხანგელის რაიონში.
სქოლიო
კატეგორია:არხანგელის რაიონის სოფლები
სანტა-კროჩე-კამერინა
სანტა-კროჩე-კამერინა (Santa Croce Camerina) — კომუნა იტალიაში, სიცილიის რეგიონში. ექვემდებარება რაგუზის პროვინციის ადმინისტრაციას. მოსახლეობა 8474 ადამიანი. ფართობი 40.76 კმ². სატელეფონო კოდი — 0932, საფოსტო ინდექსი — 97017.
რესურსები ინტერნეტში
კატეგორია:რაგუზის პროვინციის კომუნები
ფელისიტი ჯოუნზი
ფელისიტი როუზ ჰენდლი ჯოუნზი (Felicity Rose Handley Jones; დ. 17 ოქტომბერი, 1983) — ინგლისელი მსახიობი. პროფესიული მსახიობობა 12 წლის ასაკში დაიწყო, პირველად გამოჩნდა 1996 წლის ბრიტანულ ფილმში, „განძის მაძიებლები“. ეთელ ჰელოუის როლი ითამაშა ბრიტანულ-კანადურ სატელევიზიო სერიალში, „ყველაზე ცუდი ჯადოქარი“. მოგვიანებით მონაწილეობა მიიღო სერიალის გაგრძელებაში, „ვეირდისტერ კოლეჯი“.
2006 წლიდან ჯოუნზმა მონაწილეობა მიიღო ისეთ ფილმებში, როგორიცაა: 2007 წლის ბრიტანული ტელესერიალი „ჩრდილოეთ სააბატო“, 2008 წლის ბრიტანული დრამა „ბრაიდსჰედში დაბრუნება“, რომანტიკული კომედია „ძვირფასი“ (2009), ამერიკული ფილმი „ქარიშხალი“ (2010), „წამოუდგენელი ადამიანი-ობობა 2“ (2014), ამერიკული მისტიური დრამა „ნამდვილი ამბავი“ (2015) და სხვა. 2011 წლის რომანტიკულ დრამაში, „როგორც შეშლილში“ ნათამაშებმა როლმა მოიპოვა კარგი კრიტიკული შეფასებები და დაჯილდოვდა ჯილდოთი.
2014 წელს ჯეინ ჰოკინგის როლი ითამაშა ბიოგრაფიულ დრამაში, „ყველაფრის თეორია“, რომლისთვისაც იგი დაჯილდოვდა ოქროს გლობუსი, კინომსახიობთა გილდიის ჯილდო და BAFTA საუკეთესო მსახიობი ქალისთვის მთავარ როლში. 2016 წელს ჯოუნზი გადაიღეს სათავგადასავლო-თრილერში „ინფერნო“, ფანტაზიურ დრამაში, „ურჩხული გიხმობს“, ჯინ ერსოს როლი ითამაშა ამერიკულ ფილმში, „ვარსკვლავური ომები:განდევნილი“.
ადრეული ცხოვრება
ინგლისელი მსახიობი ფელისიტი როუზ ჰენდლი ჯოუნზი დაიბადა 1983 წლის 17 ოქტომბერს, ბირმინგემში, ინგლისში. ჰყავს ერთი უფროსი ძმა. დედამისი მუშაობდა რეკლამირებაში, ხოლო მამამისი იყო ჟურნალისტი. გაიზარდა ბურნვილში, სამხრეთ ბირმინგემის სოფელში. მისი ბიძა, მაიკლ ჰენდლი არის მსახიობი, რის გამოც ბავშვობაში ფელისიტის დაინტერესება სამსახიობო კარიერის მიმართ გაიზარდა.
ჯოუნზი დადიოდა „მეფე ედუარდ VI ჰენდსვორტის სკოლაში“, შემდეგ ოქსფორდის უნივერსიტეტის ვედჰემის კოლეჯში, ინგლისურს სწავლობდა. პერიოდულად მონაწილეობას იღებდა სტუდენტურ სპექტაკლებში. 2005 წელს ითამაშა უილიამ შექსპირის ერთ-ერთ პიესაში.
კარიერა
ჯოუნზმა მსახიობობა 11 წლის ასაკში დაიწყო. 14 წლის ასაკში, მონაწილეობა მიიღო სატელევიზიო სერიალის, „ყველაზე ცუდი ჯადოქრის“ პირველ რამდენიმიე სერიაში. ამ პერიოდში, მისი ყველაზე დიდი როლი, ემა კარტერი იყო, რომელიც ბრიტანულ სერიალში, „The Archers“-ში 2009 წლამდე ითამაშა.
2003 წელს გრეისი მეი განასახიერა BBC-ს დრამაში, „მოსამსახურეები“. 2007 წელს მთავარი როლი ითამაშა ჯეინ ოსტინის ადაპტაციაში, „ჩრდილოეთ სააბატო“, ამ წელს მან სამეფო სასამართლო თეატრში, პოლ სტენჰემის ორ აქტიან პიესაში, „ეს სახე“-ში მიიღო მონაწილეობა.
2008 წელს იგი გამოჩნდა ბრიტანულ დრამაში, „ბრაიდსჰედში დაბრუნება“ და ბრიტანულ დრამაში, „უიღბლოს მოგონებები“. 2009 წლის იანვარს, 5 ნაწილიან სატელევიზიო სერიალში, „ ანა ფრანკის დღიურში “, ტამსინ გრეგთან და იან გლენთან ერთად, განასახიერა მარგოტ ფრენკი. 2010 წელს რიკი ჯერვაისი და სტივენ მერჩანტიs ფილმში, „ქალაქი სემეტრი“-ში ითამაშა ჯულის როლი. 2010 წელს იგი ასევე გამოჩნდა ბრიტანულ ფილმში, „Soulboy“. მირანდას როლი ითამაშა 2010 წლის ამერიკულ ფილმში „ქარიშხალი“.
პირადი ცხოვრება
2015 წელს, ჯოუნზმა სასიყვარულო ურთიერთობა დაიწყო რეჟისორთან, ჩარლზ გუარდთან. წყვილმა მათი ნიშნობა 2017 წელს დაანონსა, დაქორწინდნენ 2018 წლის ივნისში. 2020 წლის სექტემბერს შეეძინათ ბავშვი.
სქოლიო
კატეგორია:ინგლისელი მსახიობები კატეგორია:დაბადებული 1983 კატეგორია:დაბადებული 17 ოქტომბერი კატეგორია:ოქროს გლობუბის მფლობელი მუსიკოსები კატეგორია:ინგლისელი ქალები კატეგორია:ინგლისელი ქალი ტელემსახიობები კატეგორია:XXI საუკუნის ქალები კატეგორია:XXI საუკუნის ინგლისელები
სინათლის აბერაცია
მინი|სინათლის აბერაცია სინათლის აბერაცია — ასტრონომიაში, მოცემულ მომენტში ცის სფეროზე ვარსკვლავის ხილული მდებარეობის წანაცვლება დედამიწის მოძრაობის მიმართულებით.
აბერაცია გამოწვეულია დედამიწის მოძრაობით და სინათლის სიჩქარის სასრული მნიშველობით და პროპორციულია დედამიწის ორბიტალური სიჩქარის (წლიური აბერაცია. აღმოჩენილია 1728 წელს ინგლისელი ასტრონომის ჯ. ბრედლის მიერ) ან დღეღამური ბრუნვის სიჩქარის (დღეღამური აბერაცია) ფარდობისა სინათლის სხივის სიჩქარესთან. ვიდრე ჭეშმარიტ მიმართულებაზე (BS) მდებარე (S) წერტილიდან სინათლის სხივი მიაღწევს დამკვირვებლამდე (B), დედამიწა B წერტილიდან გადაადგილდება აპექსის (A) მიმართულებით ც წერტილში. სიჩქარეების წესის თანახმად, სინათლის სხივის მოძრაობის გზა იქნება S1B ანუ S2C. ამიტომ დამკვირვებლის მნათობი მოეჩვენება არა BS||CS1, არამედ CS2||BS1 მიმართულებით, ე. წ. დამკვირვებლისათვის მნათობი გამოჩნდება S2 წერტილში. მნათობმა შეიცვალა მიმართულება SBS1 კუთხით, რომელსაც აბერაციული გადაადგილების კუთხეს (\theta) უწოდებენ. \Delta BS1C-დან ვღებულობთ:
სადაც v დედამიწის ორბიტალური სიჩქარეა, t — CS1 მანძილის გავლისათვის საჭირო დრო.
CS1=ct (c სინათლის სიჩქარეა), S1BC=B კუთხე მნათობის ხილულ მიმართულებასა და ეკლიპტიკას შორის (ეკლიპტიკური განედი).
(1)
— ეწოდება სინათლის წლიური აბერაციის მუდმივა და ტოლია 20.5''-ისა. ე. ი.
(1) ფორმულიდან ჩანს რომ აბერაციული გადაადგილება არაა დამოკიდებული ნათობამდე მანძილზე. წლიური აბერაციის გავლენით ვარსკვლავები ცაზე შემოწერს ელიფსებს, რომელთა დიდი ნახევარღერძები ეტოლება k''-ს, მცირე კი და პერიოდი ერთ წელიწადს. ფარდობითობის თეორიაში აბერაციის ფორმულა მიიღება ლორენცის გარდაქმნებისაგან როგორც ბუნებრივი შედეგი. სინათლის დღეღამური აბერაციის სიდიდე უმნიშვნელოა. მისი უდიდესი ნმნიშვნელობა მოცემულ განედზე (\phi) ტოლია. არსებობს აგრეთვე საუკუნეობრივი აბერაცია, რომელიც გამოწვეულია მზის სისტემის მოძრაობით ვარსკვლავების მიმართ. ამ მოძრაობის სიჩქარე მუდმივია როგორც მიმართულებით, ასევე სიდიდით. საუკუნეობრივი აბერაცია ყველა ვარსკვლავის მდებარეობას ცვლის ერთნაირად და ამდენად მხედველობაში არ მიიღება.
ლიტერატურა
კატეგორია:ასტრომეტრია
კოტელნიკი (მოსკოვის მეტრო)
კოტელნიკი (Котельники) — მოსკოვის მეტროპოლიტენის სადგური. მდებარეობს ტაგანსკო-კრასნოპრესნენსკაიას ხაზზე და შედგება 1 კუნძულოვანი ბაქნისაგან. სადგური გაიხსნა 2015 წელს.
სოლომონ ქურდიანი
მინიატიურა|სოლომონ ქურდიანი სოლომონ ზაქარიას ძე ქურდიანი (დ. 6 მარტი, 1867, საგარეჯო — გ. 1937) — ქართველი მეტყევე-სელექციონერი, თბილისის სატყეო-ტექნიკური ინსტიტუტის პროფესორი, სოფლის მეურნეობის მეცნიერებათა დოქტორი, დენდროლოგი, პროფესორი (1914).
მასწავლებლის ეროვნული ჯილდო
მასწავლებლის ეროვნული ჯილდო — გლობალური კამპანიის ნაწილი, რომელიც მიზნად ისახავს საქართველოში პროფესიის პოპულარიზაციას, პედაგოგების პრესტიჟის ზრდას, წარმატებული მასწავლებლების გამოვლენასა და საზოგადოებისათვის მათ წარდგენას.
სოლომონ ქურდიანი
ბიოგრაფია
დაიბადა სოფ. საგარეჯოში, მღვდლის ოჯახში. გამოჩენილი ქართველი მეტყევე სოლომონ ქურდიანი იყო რუსული სატყეო მეცნიერების კლასიკოსის გიორგი თედორის ძე მოროზოვის თანამედროვე, რუსეთსა და საქართველოში ტყის მერქნიანი ჯიშების ჰიბრიდიზაციასა და სელექციის პიონერი. სწავლობდა ნოვოალექსანდრიის (პოლონეთი) სოფლის მეურნეობისა და მეტყევეობის ინსტიტუტში. 1900 წელს ინსტიტუტის დამთავრებისთანავე იქვე ტოვებენ მეტყევეობის კათედრაზე ასისტენტად. ჯერ პრაქტიკულ მეცადინეობებს ატარებს დენდროლოგიაში. 1903-1904 სასწავლო წლებიდან კითხულობს დენდროლოგიის კურსს  თითქმის ორი ათეული წლის განმავლობაში სატყეო-სამეურნეო ფაკულტეტზე. დენდროლოგიის სახელმძღვანელოს აქვეყნებს 1912 წელს ქ. პეტერბურგში. ს. ქურდიანი აყენებს საკითხს სასელექციო სატყეო სადგურების რუსეთში დაარსების შესახებ და ამ მოხსენებით გამოდის 1912 წელს სრულიად რუსეთის სასოფლო-სამეურნეო სელექციონერთა ყრილობაზე. ს. ქურდიანი რუსეთში, მიუხედავად ინტენსიური პედაგოგიური და სამეცნიერო-კვლევითი მუშაობისა, მჭიდრო კავშირშია საქართველოსთან, ჩამოყავს სტუდენტები და სასწავლო პრაქტიკას უტარებს ბორჯომ-ბაკურიანის ტყეებში. ს. ქურდიანის საკმაოდ სქელტანიანი მონოგრაფია — „ცივგომბორის ქედის და იორ-ალაზნის მდინარეთა ჭალის ტყეები“, ავტორისეული ფოტოსურათებითაა ილუსტრირებული, სადაც მშვენივრად არის აღბეჭდილი საქართველოს თვალწარმტაცი ბუნება.
მასწავლებლის ეროვნული ჯილდო
2017 წლის 19 მარტს საქართველომ განათლებისა და უნარების გლობალურ ფორუმზე მიიღო მასწავლებლის გლობალური ჯილდოს აკრედიტაცია. საქართველოს ფორუმზე წარმოადგენდა კოალიცია „განათლება ყველასათვის - საქართველო.“ აკრედიტაციის საფუძველზე, კოალიციის ინიციატივით, მასწავლებელთა პროფესიული განვითარების ეროვნულ ცენტრთან პარტნიორობით, დაიწყო და 2017 წელს პირველად ჩატარდა მასწავლებლის ეროვნული ჯილდო. ეროვნულ დონეზე გამარჯვებული ჯილდოს სახით იღებს 10 000 ლარს და ხდება გლობალური ჯილდოს ერთ-ერთი მონაწილე.
სოლომონ ქურდიანი
ბიოგრაფია
1918 წელს ივანე ჯავახიშვილის მოწვევით ს. ქურდიანი ბრუნდება საქართველოში და ახლადგანხსნილ უნივერსიტეტში ბოტანიკის კათედრაზე პროფესორის თანამდებობას იკავებს.
მასწავლებლის ეროვნული ჯილდო
მასწავლებლების შერჩევის კრიტერიუმებია: მოსწავლეების სწავლის შედეგების დინამიკა; სწავლების ინოვაციური და ეფექტური მიდგომების გამოყენება; ზოგადსაკაცობრიო მოქალაქეობრივი ღირებულებებისა და პრინციპების სწავლება; საზოგადოებერივი აღიარება და სამოქალაქო აქტივობა; პროფესიული განვითარება და გამოცდილების გაზიარება.
სოლომონ ქურდიანი
ბიოგრაფია
1920 წელს ს. ქურდიანი „ტყის დღის“ თაოსანიც გახდა. ეს მოვლენა სპეციალური სამეცნიერო-პოპულარული კრებულების გამოცემითაც აღინიშნა. 1926 წლის კრებულში მოთავსებულია მეტად საინტერესო, შინაარსიანი წერილი — „ტყე და ბუნება“, სადაც იგი ვრცლად ჩერდება ბუნების ძეგლების დაცვის საკითხზე; მიმოიხილავს საქმის ვითარებას საზღვარგარეთ, ადარებს მას ჩვენში არსებულ მდგომარეობას და სინანულს გამოთქვამს, რომ ბუნების იშვიათ და ძვირფას ძეგლებს ჩვენში საჭირო ყურადღება არ ექცეოდა. ს. ქურდიანი ფართო მუშაობას აჩაღებს საქართველოს ტყეების მოწყობა-გაუმჯობესებისათვის. 1923 წელს საქართველოში ჩამოყალიბდა სატყეო საკურორტო სამმართველო, რომლის განკარგულებაში არსებული ტყეების აგეგმვა-მოწყობა მიენდო ს. ქურდიანს. საქართველოში პირველად ელდარის ფიჭვის 25 ჰექტარი და ბიჭვინთის ფიჭვის უნიკალური ტევრის 340 ჰა გამოცხადდა ბუნების ძეგლებად. ს. ქურდიანი საჭიროდ თვლიდა რომ სახელმწიფოს უფრო მეტი ღონე ეხმარა და სხვა უნიკალური ჯიშებიც შეეყვანა მისი დაცვის ქვეშ. პირველი ნაბიჯი ამ მხრივ ის იყო, რომ განათლების კომისარიატთან არსებული, სიძველეთა, ხელოვნებათა და ბუნების ძეგლტა დაცვის განყოფილებას, იმავე წელს გამოეყო ბუნების ძეგლთა სექცია.
მასწავლებლის ეროვნული ჯილდო
მასწავლებლის ეროვნული ჯილდოს პირველი მფლობელი გახდა ლანჩხუთის მუნიციპალიტეტის სოფელ ჩიბათის საჯარო სკოლის სამოქალაქო განათლების მასწავლებელი ვლადიმერ აფხაზავა.
სოლომონ ქურდიანი
ბიოგრაფია
1929 წელს საქართველოში პირველად შეიქმნა ცენტრალური სატყეო საცდელი სადგური და დირექტორად სოლომონ ქურდიანი დაინიშნა. ქურდიანი მონაწილე იყო 1930 წელს თბილისის სახელმწიფო უნივერსიტეტში აგრონომიული ფაკულტეტის შექმნისა და ამ ფაკულტეტის ბაზაზე საქართველოს სასოფლო-სამეურნეო ინსტიტუტის დაარსებისა, სადაც იგი დენდროლოგიის, სატყეო ტაქსაციისა და სატყეო მეურნეობის კათედრის გამგე, სატყეო-სამეურნეო ფაკულტეტის დეკანია. ამ ფაულტეტის ბაზაზე 1931 წქელს შექმნა ამიერკავკასიის, ხოლო 1933 წელს თბილისის სატყეო-ტექნიკური ინსტიტუტი.
მასწავლებლის ეროვნული ჯილდო
სქოლიო
*
სოლომონ ქურდიანი
ბიოგრაფია
სოლომონ ქურდიანი ქართულ ენაზე სატყეო ლიტერატურის პირველი შემქმნელია, მის კალამს ეკუთვნის 1922 წელს გამოცემული „მეტყევეობის ენციკლოპედიური კურსი“ და 1931 წელს გამოქვეყნებული „დენდროლოგიის სახელმძღვანელო“. ს. ქურდიანის სამეცნიერო-კვლევითი ხასიათის შრომები გამოქვეყნებულია ქართულ, რუსულ და უცხოურ ენებზე. მისი ნაშრომები ეხება ტყის მერქნიანი ჯიშების ბიოლოგიას, ეკოლოგიას, სახებათშორის ჰიბრიდიზაციას, სელექციას.
პროფესორმა ს. ქურდიანმა თავისი ხანგრძლივი პედაგოგიური მოღვაწეობის მანძილზე რუსეთსა და საქართველოში გამოზარდა მეტყევე-სპეციალისტთა მრავალი კადრი.
მისი ხელმძღვანელობით ჩატარდა ტყეების სრულფასოვანი აღწერა, მისი თაოსნობით ბიჭვინთის, ტევრის, ბორჯომის, ლაგოდეხის, ყორუღის, ნაღვარევის, ელდარის, ბაწარას და მარიამჯვრის ნაკრძალს ქურდიანის სახელი ეწოდა. სოლომონ ქურდიანი ებრძოდა ტყის უგეგმვოდ ჩეხვას. ეს ბრძოლა განსაკუთრებით გამძაფრდა, როდესაც 1931 წელს საკავშირო დადგენილებით საქართველოსა და რუსეთის ტყეები ერთ საექპლოატაციო ზონად გამოცხადდა. ტაიგის მსგავსად მთიანი რაიონების ტყეების ჭრა, მეცნიერების აზრით, გამოიწვევდა მეწყერებს, ღვარცოფებსა და ეროზიას. ტყეების გადარჩენისათვის საჯარო კრიტიკული გამოსვლები მეცნიერს სიცოცხლის ფასადა დაუჯდა. 1937 წელს იგი „ხალხის მტრად“ გამოცხადდა, დააპატიმრეს, სასტიკად აწამეს, მისი შრომები გაანადგურეს და დახვრიტეს. დღესაც უცნობია მისი საფლავი.
„მავნებელი“ პროფესორები
1937 წელს თბილისში დააპატიმრეს სასოფლო-სამეურნეო (მაშინდელი სატყეო-ტექნიკური) ინსტიტუტის პროფესორ-მასწავლებელთა ჯგუფი, რომელსაც ბრალად დასდეს კონტრრევოლუციური საქმიანობა:
რესურსები ინტერნეტში
კატეგორია:დაბადებული 1867 კატეგორია:გარდაცვლილი 1937 კატეგორია:საბჭოთა კავშირის რეპრესიების მსხვერპლნი საქართველოში კატეგორია:ქართველი მეტყევეები კატეგორია:ქართველი დენდროლოგები კატეგორია:სიკვდილით დასჯილი ქართველები კატეგორია:საგარეჯოს მუნიციპალიტეტში დაბადებულები კატეგორია:დაბადებული 6 მარტი
ელ-კუნეიტრა
ელ-კუნეიტრა (القنيطرة) — ქალაქი სირიაში. მდებარეობს ელ-კუნეიტრის მუჰაფაზის ელ-კუნეიტრის მინტაკაში. 2004 წელს სოფლის მოსახლეობა 153 კაცს შეადგენდა.
რესურსები ინტერნეტში
კატეგორია:სირიის ქალაქები
ბავშვები 402-ე ოთახიდან
ბავშვები 402-ე ოთახიდან (The Kids from Room 402) — კანადურ-ფრანგული ანიმაციური სერიალი, შექმნილი კანადური ტელეკომპანია Teletoon-ის მიერ 1999 წელს, ბეტი პარასკევასის წიგნის „გრეისი გრეივზი და ბავშვები 402-ე ოთახიდან“ მიხედვით.
სიუჟეტი
სერიალი დაფუძნებულია სასაცილო ისტორიებზე, სკოლის მოსწავლეთა ცხოვრებიდან. პრაქტიკულად ყველა ეპიზოდი ვითარდება ორი სიუჟეტური ხაზით. მთავარი გმირებად გვევლინებიან ნენსი, ჯესი, პოლი და ართური, თუმცა ზოგჯერ წინა პლანზე გადმოდიან სხვა პერსონაჟებიც, მაგალითად ვინი და ფრედი. სერიალი წარმოაჩენს ბავშვის ფსიქოლოგიას და მათი ხასიათის თავისებურებებს. 1-40 სერიებში სიუჟეტი აღებულია წიგნის თავებიდან, დანარჩენი სერიები კი, მეორე სეზონი (41-52 მდე) ორიგინალურია. ისინი ეფუძნება წიგნს, მაგრამ აღწერილი მოვლენები მასში მოცემული არ არის. სწორედ ამიტომ არსებობს საგრძნობი განსხვავება პირველსა და მეორე სეზონს შორის, სიუჟეტის დამუშავების, სიტუაციების და ხუმრობების ორიგინალურობის კუთხით.
კლასი
ნენსი ფრენსისი — კლასის არაოფიციალური ლიდერი. თავმოყვარე და ეგოისტი. ნებისმიერი საშუალებით ცდილობს გახდეს პენის საუკეთესო მეგობარი, თუმცა როგორც წესი მისი მცდელობები წარუმატებლად სრულდება. მეგობრობს ჯესისთან და აძლევს მას რჩევებს, ხშირად უხდება იძულებითი ურთიერთობა პოლისთან. ახასიათებს სხვა და სხვა უკიდურესობაში გადავარდნა, ადვილად ექცევა შთაბეჭდილების ქვეშ და მთლიანად შეპყრობილი ხდება ახალი გატაცებით. აქვს წითელი ტალღოვანი თმა, ატარებს იისფერ კაბას და სათვალეს მოდური იისფერი ჩარჩოთი. სწავლობს კარგად.
პოლი მაკშეინი — კლასის „ხუთოსანი“. აქვს რთული ხასიათი. მეტისმეტად მოწესრიგებული, ქედმაღალი და აბეზარი – ის დაუფიქრებლად დაასმენს დირექტორთან ნებისმიერ წესრიგის დამრღვევს, როგორც ბავშვს – ისე მასწავლებელს. არ შეუძლია სხვების მოსმენა და თვლის საკუთარ აზრს ერთადერთ ჭეშმარიტებად; ამის გამო პოლის არ ჰყავს მეგობრები, თუმცა მას ეს ფაქტი სულაც არ აწუხებს. პოლი ნახევრად ლიტველია და გამოირჩევა ზღვარსგადასული პატრიოტიზმით, ის მუდმივად თავს ახვევს გარშემომყოფებს თავისი ქვეყნის კულტურას და უმტკიცებს სხვა ქვეყნებზე მის უპირატესობას. ასევე გატაცებულია კოვზებით, აქვს საკუთარი კოლექცია, არქმევს სახელებს და არავის აძლევს მათთან მიკარების უფლებას; მან იცის კოვზებთან დაკავშირებული უამრავი ისტორია, რომლებსაც ნებისმიერი შესაძლებლობისთანავე ყველას უყვება. აქვს ორად შეკრული, წაბლისფერი თმა. ატარებს ზოლებიან კაბას და დიდ მრგვალჩარჩოიან სათვალეს. ცდილობს დაუმეგობრდეს ნენსის და მუდმივად თავს აბეზრებს მას. IQ 152.
ჯესი მაკკოი — ზარმაცი, უიღბლო, გაცდენების მოყვარული. როცა საქმე სწავლას ეხება ყოველთვის ცდილობს ითაღლითოს, თუმცა მის გრეივზი მუდამ ახერხებს მის გამოაშკარავებას. მეგობრობს ნენსისთან (საბავშვო ბაღიდან) და ვინისთან, თუმცა მისგან განსხვავებით ხშირად ვარდება სულელურ მდგომარეობაში. ბევრჯერ აღმოჩენილა უხერხულ სიტუაციაში დედამისის წყალობით, რომელიც გადამეტებულად ზრუნავს შვილზე. აქვს ძალიან მოკლედ შეჭრილი თმა, რის გამოც კლასელები ოდესღაც „ტილიანს“ ეძახდნენ. ატარებს ნარინჯისფერ სვიტრს, პერანგს და ლურჯ ჯინსს. IQ 91.
ვინი ნასტა — ხულიგანი და კლასის ხუმარა. ხშირად აბარებს მისი ნახევარძმის ძველ, საშინაო სამუშაოს, თუმცა ეს ფოკუსი არასოდეს არ გამოდის. ზოგიერთი ეპიზოდიდან ირკვევა, რომ მიუხედავად მცირე ასაკისა მას უკვე აინტერესებს გოგონები, რაღაც დროის განმავლობაში იყო ნენსის შეყვარებული. მეგობრობს ჯესისთან, მაგრამ მიუხედავად ამისა ზოგჯერ მაინც დასცინის და ბროტად ეხუმრება მას. აქვს წაბლისფერი, ზემოთ აჩეჩილი თმა, აცვია მაისური 10 ნომრით და ლურჯი ჯინსი. IQ 100.
ართურ კენეტ ვან დერ ვოლი — საქმანი ბიჭუნა, ოცნებობს გამდიდრებაზე და ამისთვის ყოველთვის უპატიოსნო მეთოდებს ირჩევს. ის ჭკვიანია, შეუძლია გარშემომყოფების გრძნობებზე თამაში, მაგრამ ამასთან აქვს გარკვეული კომპლექსებიც, რომლებსაც საგულდაგულოდ მალავს. პერიოდულად იწყებს სხვა და სხვა ბიზნესს (ძიძების სააგენტო, კინოთეატრი, ბიბლიოთეკა, ფასიანი შუქნიშანი და სხვ.) თუმცა მისი წამოწყებების უმრავლესობა, საბოლოო ჯამში, წარუმატებლად სრულდება – ხშირად მის გრეივზის წყალობით. აქვს ხშირი, წითური თმა. აცვია ლურჯი პიჯაკი და ჩალისფერი შარვალი.
სანჯაი ბაქში — ინდოელი მოსწავლე, სკოლის პრეზიდენტი. სწავლობს პარალელურ კლასში. ანგარიშიანი – დახმარების სანაცვლოდ ყოველთვის რაღაცას ითხოვს. საკმაოდ საინტერესოდ ვითარდება მისი ურთიერთობა პოლისთან, რომელსაც თავიდან ვერ იტანს, მაგრამ წიგნის ბოლოს და სერიალის მეორე სეზონში, მოულოდელად, მას ის უყვარდება. პოლის ეს არ უკვირს თუმცა არც მის გრძნობას იზიარებს და აძლევს უხეშ შენიშვნებს ერთობლივი ცეკვის დროს.
პენი გრანტი — კლასის პირველი ლამაზმანი, „ხუთოსანი“, კეთილი და გულისხმიერი გოგონა. ზრუნავს ეკოლიგიურ, ცხოველთა დაცვის და სიღარიბის პრობლემებზე. ხშირად არ იზიარებს სხვა ბავშვების ინტერესებს, რადგან მისი აზრით ეს ვიღაცის უფლებებს არღვევს. ამის მიუხედავად ის ყველა მოსწავლეს უყვარს. მთელი სერიალის განმავლობაში ნენსი უშედეგოდ ცდილობს გახდეს მისი საუკეთესო მეგობარი. აქვს ღია ფერის თმა და ვარცხნილობა „კარე“. აცვია მუქი ლურჯი კაბა. IQ 123.
ფრედი ფეი — გულკეთილი და უწყინარი „ბოტანიკოსი“. პოლისთან და პენისთან ერთად, ის ერთ-ერთი საუკეთესო მოსწავლეა კლასში. გულუბრყვილო და მიმნდობი, ადვილად ექცევა სხვისი გავლენის ქვეშ, რის გამოც ხშირად ვარდება სულელურ სიტუაციაში. თავის მეგობრად თვლის ჯესის თუმცა ჯესი ამ მეგობრობას საკუთარი მიზნებისთვის იყენებს. ფრედი - აფროამერიკელია, ატარებს სათვალეს სქელი, კლასიკური ჩარჩოთი, ყვითელ სვიტრს და ლურჯ ჯინსს. IQ უცნობია (სავარაუდოდ იმდენივე რაც პოლის, მაგრამ მეტი შეუძლებელია).
მელანი ბელინკოფი — უერთდება კლასს მეორე სეზონში. ვერ იტანს დედას და ოცნებობს საცხოვრებლად მამასთან დაბრუნებაზე. აქვს აუტანელი ხასიათი. პრაქტიკულად ყველაფერს მელანი ახასიათებს ორი სიტყვით „რა სუნია“. IQ უცნობია (სავარაუდოდ იმდენივე რამდენიც ჯესის).
მერი ელენი — მოსწავლე მის გრეივზის კლასიდან. აფროამერიკელი გოგონა. ატარებს წითელ კაბას.
ტილი — ძალიან მაღალი მოსწავლე. ხშირად გვხვდება გოგონების კომპანიაში: ნენსისთან, მერი ელენთან, გაბრიელასთან და ჯორდანთან ერთად. აცვია ვარდისფერი ტანსაცმელი.
ჩარლი — ცნობილია როგორც კლასის საუკეთესო სპორტსმენი და სპორტულ შეჯიბრებებში ნენსის მთავარი მოწინააღმდეგე.
ჯენი — ასევე სწავლობს მის გრეივზის კლასში, თუმცა მის შესახებ ბევრი არაფერია ცნობილი. ის იშვიათად ჩნდება გოგონების კომპანიაში.
გაბრიელა ალვარენგო — ლათინოამერიკელი გოგონა. ჯორდანის საუკეთესო მეგობარი. ერთ-ერთ ეპიზოდში ირკვევა რომ ხშირად ისინი ერთნაირად ფიქრობენ.
ნილ ფუტლიკი — მის შესახებ ცნობილი ხდება მხოლოდ მეორე სეზონში. სკოლის ხულიგნების მთავარი „სამიზნე“. დედამ ნილი, მისი უსაფრთხოებისთვის, პარალელურ კლასში გადაიყვანა.
ჯოუი ტუნა — ბიჭი მრავალშვილიანი ოჯახიდან. ხშირად კაწრავს მერხებს.
პიგი მაკკოლი — მსუქანი ბიჭი. აცვია ლურჯი სვიტრი. ატარებს სათვალეს მრგვალი ჩარჩოთი. IQ 106.
დონი — კორეელი ბიჭუნა.
სკოლის პერსონალი
მისტერ სტიუარტ ბესერი - არაკომპეტენტური სკოლის დირექტორი. ის ყოველთვის სჯის მოსწავლეებს უმიზეზოდაც კი. მან ვერ დაიმსახურა მოსწავლეების სიყვარული. ერთ-ერთ ეპიზოდში მისტერ ბესერი იყოი ვინის დეიდის ქმარი. (ვინიმ არ იცოდა რომ მისტერ ბესერი იყო მისი დეიდის ქმარი, მისტერ ბესერმა კი არ იცოდა, რომ ვინი მისი ცოლის დისშვილი იყოი), მაგრამ ისინი მალევე დაშორდნენ, რადგან ვინის დეიდამ გაიგო, რომ მისტერ ბესერი მის ხარჯზე აპირებდა ცხოვრებას.
ექთანი ფიტსი - სკოლის ექთანი. ის ბევრს ლაპარაკობს და აშინებს ადამიანებს სიკვდილის გამომწვევი დაავადებებით.
რობერტა მაკკოი - ჯესის დედა, რომელიც ხშირად ექცევა ჯესის ბავშვისავით, ამის გამო მას არა ერთხელ ჩაუგდია ჯესი უხერხულ და სასაცილო სიტუაციებში.
მისის ემი ბელინკოფი - მელანის დედა, რომელიც არის სკოლის დაწყებითი კლასების პედაგოგი, თუმცა მას არ აქვს საკუთარი გაკვეთილის გეგმა, რის გამოც სკოლიდან გაგდება უპირებდნენ. მის გროუვსმა შეუდგინა მას საგაკვეთილო გეგმა და გადაარჩინა გათავისუფლებას. ამ გეგმაში მან ჯილდოც კი აიღო, რისთვისაც მადლობაც კი არ მოუხდია მის გროუვსისთვის. ის არც ისე პატიოსანი ქალია, რადგან სასამართლოზე მისი ქალიშვილის სურვილის მიუხედავად იცრუა, რომ მელანის მასთან სურდა ცხოვრება, ასევე მან იცრუა იმისთვის, რომ მელანი გამხდარიყო გამამხნევებელი გუნდის წევრი. მელანის შეუძლია ადვილად მართოს მისი ხასიათი.
რესურსები ინტერნეტში
კატეგორია:ანიმაციური სერიალები კატეგორია:Jetix-ის ანიმაციური სერიალები კატეგორია:Fox Kids-ის ანიმაციური სერიალები კატეგორია:1999 წლის ანიმაციური სერიალები კატეგორია:ფრანგული ანიმაციური სერიალები კატეგორია:კანადური ანიმაციური სერიალები კატეგორია:ანიმაციური სერიალები-სიტკომები კატეგორია:ანიმაციური სერიალები ბავშვების შესახებ კატეგორია:ანიმაციური სერიალები სკოლის შესახებ
ატმოსფერო
მინი|პლანეტა იუპიტერი და მისი ატმოსფერო ატმოსფერო (ατμός — ორთქლი და  — სფერო) — აირისებრი გარსი, რომელიც ციურ სხეულებს ირგვლივ აკრავს გრავიტაციის გამო. რადგან არ არსებობს მკვეთრი საზღვარი ატმოსფეროსა და პლანეტათაშორის სივრცეს შორის, ჩვეულებრივ, ატმოსფეროდ ითვლება ციური სხეულის ირგვლივ არსებული არე, სადაც აიროვანი გარემო ბრუნავს მასთან ერთად როგორც ერთიანი მთელი. ზოგიერთი პლანეტის ატმოსფეროს სიღრმე, რომელიც შედგება ძირითადად აირებისაგან, შესაძლოა იყოს ძალიან დიდი. ატმოსფეროს მახასიათებელი დამოკიდებულია მოცემული ციური სხეულის ზომაზე, მასაზე, ტემპერატურაზე, ბრუნვის სიჩქარეზე და ქიმიურ შედგენილობაზე. დედამიწის ატმოსფერო ძირითადად აზოტისა და ჟანგბადისაგან შედგება, იუპიტერისა და სატურნის ატმოსფეროები კი უმთავრესად წყალბადსა და ჰელიუმს შეიცავენ. ასევე განსხვავდება დედამიწის ატმოსფერო ნახშირორჟანგით მდიდარი მარსისა და ვენერას ატმოსფეროებისაგან. ატმოსფერო გააჩნია ყველა მასიურ სხეულს დედამიწის ტიპის პლანეტებსა და აიროვან გიგანტებს. დაბალტემპერატურიანი აიროვანი გიგანტები — იუპიტერი, სატურნი, ურანი და ნეპტუნი ინარჩუნებენ უმთავრესად დაბალი მოლეკულური მასის აირებს — წყალბადსა და ჰელიუმს. მაღალტემპერატურიანი აიროვანი გიგანტები — როგორებიცაა HD 209458 b ან 51 Pegasi b პირიქით, მას ვერ ინარჩუნებენ და მათი ატმოსფეროს მოლეკულები სივრცეში იბნევა.
ატმოსფერული წნევა ატმოსფეროს ჰიდროსტატიკური წნევაა, რომელსაც ყოველი საგანი განიცდის ატმოსფეროსაგან. ატმოსფერული წნევა ყოველ წერტილში დამოკიდებულია ჰაერის სვეტის წონაზე, რომლის სიმაღლე ატმოსფეროს საზღვრამდე ვრცელდება. ატმოსფერული წნევა კლებულობს სიმაღლიდან აირის რაოდენობის შემცირების გამო.
რესურსები ინტერნეტში
კატეგორია:ატმოსფერო კატეგორია:პლანეტოლოგია კატეგორია:აირები
ანა წითლიძე
ანა წითლიძე (დ. 4 ოქტომბერი, 1986, ზუგდიდი ) — ქართველი პოლიტიკოსი. იყო ზუგდიდის მუნიციპალიტეტის საკრებულოს ფრაქცია „ერთიანი ნაციონალური მოძრაობის“ თავმჯდომარე. საქართველოს მე-10 მოწვევის პარლამენტის წევრი.
ბიოგრაფია
დაიბადა 1986 წლის 4 ოქტომბერს. 2007-2010 წლებში მუშაობდა თანაშემწედ ლატვიაში მდებარე საქართველოს საელჩოში. 2011-2012 წლებში იყო ზუგდიდის მუნიციპალიტეტის საკრებულოს უფროსი სპეციალისტი. 2014-2017 წლებში ზუგდიდის მუნიციპალიტეტის საკრებულოს წევრი. 2017-2020 წლებში ზუგდიდის მუნიციპალიტეტის საკრებულოს ფრაქციის თავმჯდომარე.
2020 წლიდან არის საქართველოს მე-10 მოწვევის პარლამენტის წევრი პარტიული სიით, საარჩევნო ბლოკი: „ერთიანი ნაციონალური მოძრაობა — გაერთიანებული ოპოზიცია „ძალა ერთობაშია“.
სქოლიო
კატეგორია:დაბადებული 4 ოქტომბერი კატეგორია:დაბადებული 1986 კატეგორია:საქართველოს X მოწვევის პარლამენტის წევრი ქალები კატეგორია:ზუგდიდში დაბადებულები
უცხოპლანეტელი (ფილმი)
უცხოპლანეტელი (E.T. the Extra-Terrestrial) — 1982 წლის სამეცნიერო ფანტასტიკის ჟანრის ფილმი, რომლის რეჟისორი და პროდიუსერია სტივენ სპილბერგი, ხოლო სცენარისტი - მელისა მეთისონი. ფილმის სპეციალური ეფექტების ავტორები არიან კარლო რამბალდი და დენის მარენი, მთავარ როლებს კი ასრულებენ ჰენრი თომასი, დი უოლესი, რობერტ მაკნოუტონი, დრიუ ბერიმორი და პიტერ კოიოტი. ფილმში მოთხრობილია ელიოტის ამბავი, რომელიც უმეგობრდება უცხოპლანეტელს (უ.პ., E.T.), რომელსაც დედამიწაზე შემთხვევით ტოვებენ სხვა უცხოპლანეტელები. ელიოტი და მისი და და ძმა უცხოპლანეტელს შინ დაბრუნებაში ეხმარებიან, რათა დამალონ დედისგან და გადაარჩინონ მთავრობის წარმომადგენლებისგან.
ფილმის კონცეფცია ეფუძნება გამოგონილ მეგობარს, რომელიც სპილბერგმა წარმოიდგინა მშობლების 1960 წელს გაყრის შემდეგ. 1980 წელს სტივენმა გაიცნო მეთისონი და მათ ერთად, დაუსრულებელი პროექტიდან „ღამის ცა“ შექმნეს ახალი ამბავი. გადაღებები მიმდინარეობდა 1981 წლის სექტემბრიდან დეკემბრამდე, კალიფორნიაში, 10.5 მილიონი აშშ დოლარის ბიუჯეტით. განსხვავებით ბევრი მხატვრული ფილმისგან, სცენები თითქმის ქრონოლოგიურად გადაიღეს, რათა ახალგაზრდა მსახიობებს, როლს მიჩვეულებს, უფრო დამაჯერებლად ეთამაშათ.
ფილმი გამოვიდა 1982 წლის 11 ივნისს და იქცა ბლოკბასტერად. მისი შემოსავალი უფრო რეკორდული იყო, ვიდრე „ვარსკვლავური ომების“ და კვლავ ინარჩუნებდა ამ რეკორდს შემდეგი 11 წლის განმავლობაში, სპილბერგის შემდეგ ფილმ „იურულ პარკამდე“. უცხოპლანეტელი 1980-იანების ყველაზე შემოსავლიანი ფილმია. კრიტიკოსები მას აღიარებენ, როგორც მარად ამბავს მეგობრობის შესახებ. Rotten Tomatoes-ის გამოკითხვაში იგი სამეცნიერო ფანტასტიკის ჟანრის ყველა დროის უდიდესი ფილმის სტატუსს ატარებს. უცხოპლანეტელი 1994 წელს მოხვდა აშშ-ის კინოფილმების ეროვნული რეესტრში, როგორც „კულტურულად, ისტორიულად ან ესთეტიკურად მნიშვნელოვანი“. 1985 წელს გამოვიდა მისი ახალი ვერსია, ხოლო 2002 წელს, 20 წლიანი იუბილეს აღსანიშნავად - კიდევ ერთი, შეცვლილი კადრებით და დამატებითი სცენებით.
სქოლიო
კატეგორია:1982 წლის ამერიკული ფილმები კატეგორია:1985 წლის რომანები კატეგორია:Amblin Entertainment-ის ფილმები კატეგორია:ამერიკული სამეცნიერო ფანტასტიკური ფილმები კატეგორია:სამეცნიერო ფანტასტიკური სათავგადასავლო ფილმები კატეგორია:უცხოპლანეტელი კატეგორია:ფილმები უცხოპლანეტელების შესახებ კატეგორია:სტივენ სპილბერგის ფილმები კატეგორია:Universal Pictures-ის ფილმები
ჰაიდარლი (გადაბეი)
ჰაიდარლი (Heydərli) — სოფელი აზერბაიჯანში, გადაბეის რაიონში.
რესურსები ინტერნეტში
კატეგორია:გადაბეის რაიონის სოფლები
გულბედინ ჰექმათიარი
გულბედინ ჰექმათიარი (گلبدین حکمتیار; დ. 26 ივნისი, 1947, ( სხვა ვერსიით 1944) ) — ავღანელი საველე მეთაური. ავღანეთის პრემიერ-მინისტრი (1993–1994 და 1996 წლებში). ისლამური პარტიის ლიდერი.
მიეკუთვნება პუშტუნების ეთნიკურ დაჯგუფებას. ავღანეთში თალიბანის რეჟიმის დამყარების პერიოდში ცხოვრობდა ირანში. რეჟიმის დამხობის შემდეგ დაბრუნდა ქვეყანაში და შევიდა ახალ მთავრობაში. მაგრამ მალევე მხარი დაუჭირა თალიბანს და ალ-კაიდას. 2003 წელს აშშ-მ ჰექმათიარი აღიარა ტერორისტად და შეიტანა გაეროს შავ სიაში ბინ ლადენთან და მოლა ომართან ერთად.
სქოლიო
კატეგორია:ავღანეთის პრემიერ-მინისტრები კატეგორია:დაბადებული 26 ივნისი კატეგორია:დაბადებული 1947
ლიონის ეკლესია
მინიატიურა|ლიონის საკათედრო ტაძარი ლიონის სენ-ჟანის ეკლესია — XII საუკუნის ეკლესია ლიონში. მდებარეობს ძველი ლიონის სენ-ჟანის კვარტალში. იგი ლიონის მთავარეპისკოპოსის საკათედრო ტაძარია. ეკლესიაში მდებარეობს XIV საუკუნის ასტრონომიული საათი. ეკლესიის მახლობლად მდებარეობს არქეოლოგიური ბაღი, რომელიც საფრანგეთის რევოლუციის დროს დანგრეული, XI საუკუნის ორი ეკლესიისაგან შედგება.
ტაძრის მშენებლობა XII საუკუნეში, მეროვინგების ეპოქის ძველი ეკლესიის ადგილზე დაიწყო. მთავარი ფასადის მშენებლობა დასრულდა XIV საუკუნეში, ხოლო მთლიანად 1481 წელს დასრულდა. 1562 წელს ტაძარი ჰუგენოტებმა დაანგროიეს, მოგვიანებით მოხდა მისი აღდგენა. 1982 წელს მოახდინეს ფასადის, ხოლო 1986 წელს - აფსიდის რესტავრაცია.
ლიტერატურა
კატეგორია:საფრანგეთის ტაძრები
ფილიპინური სამზარეულო
ისტორია და გავლენა
მინი| ლუმპია არის ჩინური წარმოშობის ზამბარის მაგვარი კერძი, რომელიც ფილიპინებში გვხვდება. მინი| [[ბრინჯი მთავარი საკვებია ფილიპინურ სამზარეულოში. ]]
კულინარიის ისტორია
ესპანური გავლენების ეპოქამდელ ფილიპინებში საკვების მომზადებისთვის იყენებდნენ ავსტრონეზიულ მეთოდებს: დუღილს, დაორთქლების და წვის მეთოდებს. საერთო კერძების ინგრედიენტები მიიღებოდა ადგილობრივი მეცხოველეობისგან. ესენი იყო წყლის კამეჩები / კარაბაოები, ქათამი და ღორები, სხვადასხვა სახის თევზებით და ზღვის პროდუქტებით. 3200 წელს ავსტრიელები სამხრეთ ჩინეთიდან ( იუნან-გუიჟოუს პლატო ) და ტაივანიდან დასახლდნენ იმ რეგიონში, რომელსაც ფილიპინებს უწოდებენ. მათ თან მოიტანეს ცოდნა ბრინჯის კულტივაციისა და სხვა მეურნეობის შესახებ, რამაც გაზარდა საჭმლის მომზადებისათვის საჭირო ინგრედიენტების რაოდენობა და მრავალფეროვნება.
უცხოური გავლენა ფილიპინურ სამზარეულოზე
მინი|250x250პქ| სავაჭრო მარშრუტი (ლურჯი), რომელსაც იყენებდნენ ფილიპინელებთან და სამხრეთ-აღმოსავლეთ აზიელებთან ვაჭრობისთვის. 1453 წელს [[ოსმალეთის იმპერია|ოსმალეთის იმპერიამ დაბლოკა სპაისის სავაჭრო გზა და აბრეშუმის გზა (წითელი). ]] ფილიპინური სამზარეულო შეიძლება ზოგიერთებისთვის დამაბნეველი იყოს იმის გამო, რომ ძნელია იმის დადგენა, თუ რა არის სინამდვილეში ფილიპინური. დაბნეულობა ხდება ფილიპინური კულტურის მუდმივი მზარდი ფაზების გამო. ფილიპინური კულტურა მუდმივად იცვლებოდა მთელი ისტორიის განმავლობაში, მოიპოვა გავლენა სხვადასხვა კულტურისაგან და უეცრად განვითარდა. ფილიპინურ საკვებს დღეს მრავალი უნიკალური და განვითარებული კულტურის ისტორია და საზოგადოება აყალიბებს. ჩინეთიდან, ინდოეთიდან, არაბეთიდან მიღებული გავლენა შეინიშნებოდა ფილიპინურ საკვებ პროდუქტებსა და კულტურაში, იმ დროინდელი სოფლის მეურნეობის ვაჭრობის გამო. ესპანეთიდან და შეერთებული შტატებიდან მიღებული გავლენა ჩანს ქვეყნის წარსულში კოლონიზაციის შედეგად. ფილიპინური საკვების შესწავლა და ახსნა შესაძლებელია საუკუნეების განმავლობაში მისი ხალხის ინდოგენური გზით.
ინდოეთის პირდაპირი გავლენა
ინდური გავლენა ასევე შეიძლება შეინიშნოს ბრინჯზე დაფუძნებულ კერძებში, როგორიცაა ბიბინკა (ინდონეზიური ბინგკას ანალოგი ), პუტო და პუტო ბუმბონგი, სადაც ეს უკანასკნელი ორი სავარაუდოდ გამომდინარეობს სამხრეთ ინდოეთის პუტუდან, რომელსაც ასევე შესულია სამხრეთ-აღმოსავლეთ აზიაში ( მაგ. kue putu, putu mangkok ). მეორეს მხრივ, ლუზონში უფრო პოპულარული იყო ''კარე-კარე. არსებობს ვარაუდი, რომ'' ის შეიძლება წარმოიშვა შვიდწლიანი ომიდან, როდესაც ინგლისელებმა მანილა 2 წლით დაიპყრეს ძირითადად სიფაებით (ინდოელი წვევამდელები), რომლებსაც ინდური კერძების დასამზადებლად ჰქონდათ ინგრედიენტების ნაკლებობა. ფილიპინებში არ იყო სუნელები კარის მოსამზადებლად. ნათქვამია, რომ ამით აიხსნება სახელი და მისი სავარაუდო სქელი, ყვითელი ფორთოხლის და არაქისის ბაზაზე დაფუძნებული სოუსი.
ატჩარა წარმოიშვა ინდოეთის აკარიდან, რომელიც ასევე გადაეცა ინდონეზიას, მალაიზიასა და ბრუნეის.
არაბული გავლენა არაპირდაპირი ვაჭრობით
არაბული გავლენა ფილიპინურ სამზარეულოზე შედარებით მცირეა. ისტორიულად, არაბების გავლენა ინდოეთის გავლით მოვიდა ინდონეზიასა და ფილიპინებში. ადრეულ დღეებში არაბები ვაჭრობდნენ ინდოელებთან, რომლებიც, თავის მხრივ, ვაჭრობდნენ სამხრეთ-აღმოსავლეთ აზიასთან. მოგვიანებით ეპოქაში, საზღვაო ნაოსნობის წინსვლასთან ერთად, არაბებმა პირდაპირ ფილიპინებთან დაიწყეს ვაჭრობა.
ჩინეთის გავლენა
ჩინელები მე-9 ან მე-10 საუკუნეების დასაწყისიდან ვაჭრობდნენ ფილიპინების არქიპელაგის მცხოვრებლებთან. ამის შემდეგ ჩინელებმა XVI საუკუნეში იქ დაიწყეს ემიგრაცია. ჩინეთის გავლენა საუკეთესოდ ჩანს პანციტის ლაფშებზე და ლუმპიას საგაზაფხულო როლებში. ასევე არსებობს მრავალი ინგრედიენტი, როგორიცაა სოიოს სოუსი, შავი ლობიო, ტოფუ, ღორის ხორცი და ა.შ., რომლებიც ფილიპინურ სამზარეულოში ჩანს.
ესპანური გავლენა
ესპანელები ფილიპინებში ჩავიდნენ და მის კუნძულებს მართავდნენ 1565 წლისთვის 1898 წლამდე. ფილიპინელებმა დაიწყეს ესპანური კერძების პომიდვრის, ხახვისა და ზეთში მოხარშული ნივრის კერძების გამოყენება. ადაპტირებული იყო მრავალი სამზარეულოს ჩვეულება და ტექნიკა, ასევე სხვადასხვა კერძები.
მას შემდეგ, რაც ესპანელები მართავდნენ როგორც მექსიკას, ისე ფილიპინებს, ისინი ერთმანეთთან აუცილებლად იყვნენ დაკავშირებული და მათ გადაჰქონდათ სხვადასხვა საქონელი ორ კოლონიას შორის. ესპანური კოლონიზატორებმა ჩამოიტანეს ისეთი ინგრედიენტები, როგორიცაა: წიწაკა, შოკოლადი, სიმინდი, კარტოფილი, პომიდორი, ანანასი, ჩაიოტი, ავოკადო, მიწის თხილი, ნიორი და ხახვი. ჩილის ფოთლებს ხშირად იყენებენ მწვანილის მოსამზადებლად. მექსიკელებმა ფილიპინების მიწიდან მიიღეს ბრინჯი, შაქრის ლერწამი, თამარინდი, ქოქოსი და მანგო.
სქოლიო
კატეგორია:ფილიპინური სამზარეულო
პეტრო პოროშენკო
პეტრო პოროშენკო (Петро Олексійович Порошенко; დ. 26 სექტემბერი, 1965, ბოლგრადი) — უკრაინელი სახელმწიფო და პოლიტიკური მოღვაწე, ბიზნესმენი, მილიარდერი. ქვეყნის პრეზიდენტი 2014-2019 წლებში. Forbes-ის უკანასკნელი მონაცემებით (მარტი 2014), უკრაინის უმდიდრეს ადამიანებს შორის მას მე-7 ადგილი უჭირავს $1,3 მილიარდით. VII მოწვევის უკრაინის სახალხო დეპუტატი, უფრაქციო. „უკრპრომინვესტის“ დამაარსებელი და საპატიო პრეზიდენტი. მართლმადიდებელი.
უკრაინის სახალხო დეპუტატი 1998-2005 და 2006- 2007 წლებში. ეროვნული უსაფრთხოებისა და თავდაცვის საბჭოს მდივანი 2005 წლის თებერვალ-დეკემბერში. უკრაინის ეროვნული ბანკის თავმჯდომარე 2007-2012 წლებში. უკრაინის საგარეო საქმეთა მინისტრი 2009-2010 წლებში. ეკონომიკური განვითარებისა და ვაჭრობის მინისტრი 2012 წლის მარტ-დეკემბერში.
პოლიტიკური კარიერა დაიწყო 1998 წელს როდესაც გახდა უმაღლესი რადის წევრი. 2014 წელს ევრომაიდანის დროს მხარი პროტესტანტებს დაუჭირა. მონაწილეობა მიიღო 2014 წლის საპრეზიდენტო არჩევნებში, რომელშიც წინასწარი მონაცემების საფუძველზე გამარჯვებას მიაღწია. 2019 წელს მეორე ტურში დამარცხდა ვოლოდიმირ ზელენსკისთან.
პირადი ცხოვრება
ჰყავს მეუღლე მარინა პოროშენკო და ოთხი შვილი: ალექსეი (1985), ევგენია (2000), ალექსანდრა (2000) და მიხეილი (2001). ევგენიას და ალექსანდრას ნათლიები არიან ვიქტორ იუშჩენკო და ოქსანა ბილოზირი.
სქოლიო
კატეგორია:უკრაინის პრეზიდენტები კატეგორია:უკრაინის საგარეო საქმეთა მინისტრები კატეგორია:უკრაინელი ბიზნესმენები კატეგორია:უკრაინელი მილიარდელები კატეგორია:დაბადებული 1965 კატეგორია:დაბადებული 26 სექტემბერი
აბდულ-რაშიდ დუსტუმი
200px|მინიატიურა|აბდულ-რაშიდ დუსტუმი 2014 წელს აბდულ-რაშიდ დუსტუმი (Абдул Рашид Дўстум, Abdul Rashid Do‘stum, Abdül Räşyd Döstum, ) (დ. 1954) — ავღანელი სამხედრო და პოლიტიკური მოღვაწე; გენერალი, ორგზის ავღანეთის გმირი (1986 და 1988). გენერალ შაჰნავაზ ტანაის ამბოხების ჩახშობის ერთ-ერთი ხელმძღვანელი.
ავღანეთის დემოკრატიული რესპუბლიკის არსებობის პერიოდში იბრძოდა ნაჯიბულას მთავრობის მხარეს მოჯაჰედების წინააღმდეგ, მოგვიანებით კი გადავიდა მათ მხარეს.
დაიბადა უზბეკი მამისა და თურქმენი დედის ღარიბ ოჯახში, ჯუზჯანის პროვინციაში. 1980 წელს სასწავლებლად გაიგზავნა სსრკ-ში. დაბრუნების შემდეგ მსახურობდა პროსაბჭოური ავღანური მთავრობის სახელმწიფო უშიშროების ორგანოში. ავღანეთის ომის დროს ხელმძღვანელობდა უზბეკებისაგან შემდგარ 53-ე სამთავრობო დივიზიას. 1992 წელს, პროსაბჭოური ხელისუფლების დამხობის შემდეგ ავღანეთის ჩრდილო-ცენტრალურ ტერიტორიაზე, ბალხის, ჯუზჯანის, ფარიაბის და ყუნდუზის პროვინციების ტერიტორიაზე გამოაცხადა უზბეკებით დასახლებული დამოუკიდებელი სახელმწიფო დუსტუმისტანის დაარსება, დედაქალაქით მაზარ-ი-შარიფი. ახალგამოცხადებულ სახელმწიფოს ჰქონდა თავისი ფული, ჰყავდა საკუთარი მთავრობა და შეიარაღებული ძალები (მათ შორის საბჭოთა წარმოების ტანკები და თვითმფრინავები) 65 ათ. ადამიანის შემადგენლობით. 1996 წელს დუსტუმისტანი შევიდა ჩრდილოეთის ალიანსში.
1997 წლის 25 მაისს, დუსტუმისტანში მეორე პირის, მალიქის, ღალატის გამო დაკარგა რამდენიმე პროვინცია და ემიგრაციაში წავიდა თურქეთში. ხოლო დუსტუმისტანი წყვეტს არსებობას და გადადის თალიბების ხელში. 1997 წლის სექტემბერში მალიქის კვლავ ჩრდილოეთის ალიანსის მხარეზე გადასვლის შემდეგ დაბრუნდა ავღანეთში. 1998 წლის აგვისტოში თალიბებმა მეორედ ჩაიგდეს ხელში დუსტუმისტანი, გენერალი დუსტუმი ამჯერად უზბეკეთში გაიქცა. 2001 წელს თალიბების დამხობის შემდეგ დაბრუნდა ავღანეთში და შევიდა ახალი მთავრობის შემადგენლობაში.
2004 წელს კენჭს იყრიდა საპრეზიდენტო არჩევნებში, მაგრამ აიღო ხმების 10 % და დაიკავა მეოთხე ადგილი. 2005-2008 წლებში იყო ავღანეთის შეიარაღებული ძალების უმაღლესი მთავარსარდლობის შტაბის უფროსი. 2008-2009 წლებში კვალვ ემიგრაციაშია. 2009 წელს დაბრუნდა სამშობლოში და ჩაება აქტიურ პოლიტიკაში.
სქოლიო
კატეგორია:დაბადებული 1954 კატეგორია:ავღანელი პოლიტიკოსები
Movement (New Order-ის ალბომი)
Movement — ინგლისური როკ-ჯგუფ New Order-ის სადებიუტო სტუდიური ალბომი. იგი გამოვიდა 1981 წლის ნოემბერში, ლეიბლზე Factory Records. კრიტიკოსებმა იგი არც თუ დადებითად შეაფასეს, ხოლო ბრიტანეთის ჩარტში დისკის წარმატება შემოიფარგლა #30 პოზიციით. შემდგომში ალბომის მიმოხილვები უფრო დადებითი იყო. 2008 წელს იგი აგრეთვე გამოვიდა საკოლექციო გამოცემის სახით.
სქოლიო
კატეგორია:New Order-ის ალბომები კატეგორია:1981 წლის სადებიუტო ალბომები კატეგორია:Factory Records-ის ალბომები კატეგორია:ალბომები მარტინ ჰენეტის პროდიუსერობით
სირიის დემოგრაფია
სირიის დემოგრაფია — თარიღდება სირიის სახელმწიფოს შექმნის მომენტიდან 1949 წელს სირიის ცენტრალურ სტატისტიკურ ბიუროში.
საშუალო მონაცემები
სირიის ცენტრალური სტატისტიკური ბიუროს მონაცემების მიხედვით ქვეყნის მოსახლეობა 2011 წელს წარმოადგენდა 22 517 750 ადამიანს. მათ შორის:
ახლო აღმოსავლეთის სააგენტო ООН-ის მონაცემების მიხედვით, სირიის მოსახლეობა 8 %-ით შემცირდა ქვეყანაში სამოქალაქო ომის დროს.
სირიის მოსახლეობა წარმოადგენს 18,5 მილიონ ადამიანს (2015 წლის მონაცემების მიხედვით).
სახელმწიფო ენა — არაბული.
მოსახლეობა
thumb|330px|სირიის დემოგრაფიული მრუდი thumb|330px|მოსახლეობის სიმჭიდროვე გაერთიანებული ერების ორგანიზაციის ფონდის მონაცემების მიხედვით მოსახლეობის მხრივ, 2011 წელს სირიის საშუალო მაჩვენებლი წარმოადგენდა 20,8 მილიონ ადამიანს, მათ შორის 10,5 მილიონი მამაკაცი და 10,3 მილიონი ქალი; ქალაქის მოსახლეობის წილი 56 %, მოსახლეობის ზრდის ტემპი 2010—2015 წლებში წარმოადგენს 1,7 %, სიცოცხლის ხანგრძლივობის წლები წარმოადგენს 74 წელს მამაკაცებისთის და 78 წელს ქალებისთვის.
სირიაში უზრუნველყოფილია უფასო განათლება 6-დან 11 წლამდე და სავალდებულო სახე აქვს. სკოლის სწავლების 12 წელიწადი შედგება 6 წელი დაწყებითი, სამი წელი საშუალო და კიდევ სამი წელი მოსამსაზედებელი კურსისგან, რომელიც მნიშვნელოვანია უნივერსიტეტში ჩასაბარებლად. განათლების დონე 15 წლის ზემოთ წარმოადგენს 86 % კაცებში და 73,6 % ქალებში.
ეთნიკური შემადგენლობა
250px|thumb|ეთნო-რელიგიური რუკა სირიის მოსახლეობის 1976 წელი სირიის არაბები (მათ შორის დაახლოებით 400 ათასი პალესტინის დევნილი) წარმოადგენენ ქვეყნის მოსახლეობის 90 %-ს.
ეთნიკური ჯგუფებიდან რაოდენობით ქვეყანაში მესამე სირიელი თურქმენებია.
რელიგია
thumb|left დაახლოებით სირიის მოსახლეობის — მუსლიმანია, 10 % — ქრისტიანი. მუსლიმანიდან 82 % — სუნიტებია, დანარჩენები — ალავიტები და ისმაილიტები, და ასევე შიიტები, რომელთა რიცხვიც 2003 წლიდან მუდმივად იზრდება ერაყიდან წამოსული დევნილების გამო.
ქრისტიანებს შორის ნახევარი წარმოადგენს სირიელ მართმადიდებლებს, 18 % — კათოლიკეებს.
მოსახლეობის 3 % წარმოადგენს დრუზები, რომლებიც ზოგიერთი გამოკვლევის მიხედვით განეკუთვნება რიგით შიიტებს.
1978 წელს სირიაში ხუთი ათასამდე ეზიდი ცხოვრობდა.
საერთაშორისო ქრისტიანული საქველმოქმედო ორგანიზაციის „Open Doors“ გამოკვლევის მიხედვით 2015 წლისთვის, სირია იკავებს მეოთხე ადგილს იმ ქვეყნებს შორის, სადაც ყველაზე ხშირად ზღუდავენ ქრისტიანთა უფლებებს.
ენები
სახელმწიფო და მეტად გავრცელებული ენა — არაბული. ქვეყნის ჩრდილოეთ რეგიონებში გამოიყენება ქურთული ენა.
ცალკე მხარეებში გვხვდება არამეული ენის დიალექტები.
უცხოური ენებიდან ყველაზე გავრცელებულია — რუსული, ინგლისური და ფრანგული.
სქოლიო
კატეგორია:სირია კატეგორია:სირიელები კატეგორია:დემოგრაფია ქვეყნების მიხედვით კატეგორია:სახელმწიფო ენები კატეგორია:რელიგიები ქვეყნების მიხედვით
მუჰამედ I (გრანადა)
მუჰამედ I (محمد بن نصر; დ. დაახლ. 1194, არხონა, ხაენის პროვინცია — გ. 22 იანვარი, 1273, გუადისი, ალ-ანდალუსია) — გრანადის ამირა 1232–1273 წლებში.
ბიოგრაფია
მუჰამედ I-ის მმართველობის პერიოდში გრანადის ეკონომიკა სწრაფად განვითარდა. მკვეთრად გაიზარდა საამიროს მოსახლეობა, ქრისტიანული ქვეყნებიდან მუსულმანების გადმოსახლებული მუსულმანების ხარჯზე. მუჰამედმა დაიწყო ალჰამბრის რესტავრაცია და მისი ამირას რეზიდენციად გადაქცევა.
1273 წელს მის წინააღმდეგ აჯანყდა რამდენიმე პროვინცია. მუჰამედ I-მა მათ წინააღმდეგ ლაშქრობა წამოიწყო. გრანადასთან ახლოს ხელში ჩაუვარდა ჩასაფრებულებს და მოკლეს. მუჰამედ I-ის მემკვიდრე გახდა მისი შვილი მუჰამედ II (1273-1303 წწ.).
ლიტერატურა
კატეგორია:გრანადის ამირები კატეგორია:დაბადებული  1194 კატეგორია:გარდაცვლილი 22 იანვარი კატეგორია:გარდაცვლილი 1273 კატეგორია:ბრძოლის ველზე დაღუპული მონარქები
რაკა
რაკა (الرقة) — ქალაქი სირიაში. მდებარეობს რაკის მუჰაფაზის რაკის მინტაკაში. 2004 წელს სოფლის მოსახლეობა 220 488 კაცს შეადგენდა.
სქოლიო
კატეგორია:სირიის ქალაქები
ისთვიქელი ალქაჯები
„ისთვიქელი ალქაჯები“ — ამერიკელი მწერლის, ჯონ აპდაიკის 1984 წლის რომანი. მისი მომდევნო ნაწილი, „ისთვიქელი ქვრივები“ 2008 წელს გამოქვეყნდა.
სიუჟეტი
რომანში მოქმედება როდ-აილენდის გამოგონილ ქალაქ ისთვიქში 1960-იანი წლების მიწურულს ვითარდება. ნაწარმოები სამი ალქაჯი ქალის შესახებ მოგვითხრობს, რომლებიც ზებუნებრივ შესაძლებლობებს ქმრებთან განქორწინების შემდეგ იძენებ. ამ დროს ქალაქში დერილ ვან ჰორნი ჩამოდის, რომელიც მიტოვებულ მდიდრულ სახლს ყიდულობს. იგი სამივე ალქაჯს აცდუნებს და მათ ჯადოქრულ უნარების გამოვლენაში დაეხმარება. ქალების ძალა იმდენად გაიზრდება, რომ ისინი გაუცნობიერებლად მოაჯადოებენ მათთან ინტერაქციაში შესულ ქალაქის ყოველ მცხოვრებს.
ალქაჯები და დერილი ბედნიერად ცხოვრობენ, სანამ ეს უკანასკნელი მათ უმცროს მეგობარზე, ჯენიზე, არ დაქორწინდება. ქალები შურისძიებას გადაწყვეტენ და ჯადოქრობის საშუალებით ჯენის სიმსივნით დააავადებენ. ჯადო კლავს ჯენის, რის შემდეგაც დერილი ქალაქიდან მიდის და ალქაჯებს ეჭვების ქვეშ, გაურკვევლობაში ტოვებს. წიგნის დასასრულს, სამივე ქალი თავისი ოცნების მამაკაცს იძახებს და ტოვებს ისთვიქს.
ლიტერატურული მნიშვენლობა და კრიტიკა
აპდაიკმა „ისთვიქელი ალქაჯები“ აღწერა, როგორც რომანი „ქალების ძალის შესახებ, იმ ძალის, რომელსაც ახშობენ პატრიარქალური საზოგადოებები.“ არაერთმა მეცნიერმა რომანს მკვეთრად ფემინისტური უწოდა, „ფემინიზმის ინტელექტუალური გამოვლინება, იშვიათი შემთხევვა, როცა კაცი რომანისტი ქალის პერსპექტივიდან წერს.“ ზოგიერთის აზრით, წიგნი მიზოგინურია, რადგან აძლიერებს პატრიარქალურ შეხედულებებს ქალებზე, რომელთა მიხედვითაც ქალები ალქაჯები არიან და პირადი ზრდისთვის მამაკაცის დახმარებას საჭიროებენ. კრიტიკოსთა ნაწილი კი რომანს სატირულად თვლის.
კინო
1987 წელს გამოვიდა რომანის მიხედვით გადაღებული ამავე სახელწოდების ფილმი, რომელშიც მთავარ როლების ჯეკ ნიკოლსონი, შერი, სუზან სარანდონი და მიშელ პფაიფერი ასრულებენ. კინოადაპტაციის სიუჟეტი წიგნის სიუჟეტისგან მნიშვნელოვნად განსხვავდება.
სქოლიო
კატეგორია:1984 წლის რომანები კატეგორია:ამერიკული რომანები კატეგორია:ჯონ აპდაიკის რომანები კატეგორია:XX საუკუნის ამერიკული რომანები
მამიშბეილი
მამიშბეილი (Mamishbeyli) — სოფელი აზერბაიჯანში, აღჯაბადის რაიონში.
რესურსები ინტერნეტში
კატეგორია:აღჯაბადის რაიონის სოფლები
მონტისონი
სქოლიო
კატეგორია:ხაენის მუნიციპალიტეტები
ვენის კონვენცია დიპლომატიური ურთიერთობის შესახებ
ვენის კონვენცია დიპლომატიური ურთიერთობის შესახებ — ერთ-ერთი მთავარი საერთაშორისო ხელშეკრულება დიპლომატიურ სამართალში. ვენის კონვენცია დიპლომატიური ურთიერთობის შესახებ დადებულია ვენაში, 1961 წლის 18 აპრილს. სახელმწიფოები, ამ კონვენციის მხარეები, აღნიშნავენ, რომ ყველა ქვეყნის ხალხები ოდითგანვე ცნობენ დიპლომატიური აგენტების სტატუსს. მხედველობაში იღებენ გაერთიანებული ერების ორგანიზაციის წესდების მიზნებსა და პრინციპებს სახელმწიფოთა სუვერენულ თანასწორობას, საერთაშორისო მშვიდობისა და უშიშროების მხარდაჭერას და სახელმწიფოთა შორის მეგობრული ურთიერთობის განვითარებისათვის ხელშეწყობას, დარწმუნებული არიან, რომ დიპლომატიური ურთიერთობის, პრივილეგიებისა და იმუნიტეტების შესახებ საერთაშორისო კონვენციის დადება ხელს შეუწყობს სახელმწიფოთა მეგობრული ურთიერთობის განვითარებას მათი სახელმწიფო და საზოგადოებრივი წყობილების განსხვავების მიუხედავად, შეგნებული აქვთ, რომ ასეთი პრივილეგიები და იმუნიტეტები ენიჭებათ არა ცალკეულ პირთა მხრივ გამორჩენის მიზნით, არამედ იმისათვის, რომ ნაყოფიერად აღასრულონ დიპლომატიურ წარმომადგენლობათა, როგორც სახელმწიფოთა წარმომადგენელი ორგანოების ფუნქციები, ადასტურებენ, რომ ჩვეულებითი საერთაშორისო სამართლის ნორმები კვლავაც დაარეგულირებენ საკითხებს, რომლებსაც უშუალოდ არ ითვალისწინებს ამ კონვენციის დებულებანი.
რესურსები ინტერნეტში
კატეგორია:დიპლომატია
Felicior Augusto, melior Traiano
„Felicior Augusto, melior Traiano“ ან „Sis felicior Augusto, melior Traiano“ („იყავ ავგუსტუსზე ბედნიერი [და] ტრაიანეზე უკეთესი“) — ფორმულა, რომელსაც რომის გვიანდელი იმპერატორების ინაუგურაციისას წარმოთქვამდნენ სენატში. ფრაზა ეხება იმპერიის კეთილდღეობას ავგუსტუსისა და ტრაიანეს მმართველობის პერიოდებში. გარკვეულწილად, იგი ახმიანებს ტრაიანეს ტიტულს (ოპტიმუსი — საუკეთესო) და გამოხატავს სენატის მოგონებას ტრაიანეზე, როგორც საიმპერიო თავმდაბლობის მაგალითზე. ფრაზას, სულ მცირე, IV საუკუნემდე მაინც იყენებდნენ, როდესაც რომის იმპერია მკვეთრად შეიცვალა იმისგან, რასაც იგი ტრაიანეს მმართველობისას წარმოადგენდა.
სქოლიო
კატეგორია:ლათინური პოლიტიკური ფრაზები კატეგორია:ოქტავიანე ავგუსტუსი კატეგორია:ტრაიანე კატეგორია:რომის იმპერატორები
ელ-სუვაიდა
სქოლიო
კატეგორია:სირიის ქალაქები
მარიამ ქვრივიშვილი
მარიამ ქვრივიშვილი (დ. 11 ივნისი, 1990, თბილისი ) — ქართველი პოლიტიკოსი. საქართველოს მე-10 მოწვევის პარლამენტის წევრი 2020-2021 წლებში. არის „ქართული ოცნება — დემოკრატიული საქართველოს“ პოლიტიკური საბჭოს წევრი. საქართველოს ეკონომიკისა და მდგრადი განვითარების მინისტრის მოადგილე.
ბიოგრაფია
2010-2012 წლებში იყო შპს „აჭარა ჯგუფის“ ადამიანური რესურსების მართვის ხელმძღვანელის მოადგილე. 2012-2014 წლებში იყო სსიპ ტურიზმის ეროვნული ადმინისტრაციის ხელმძღვანელის მოადგილე. 2014-2019 წლებში იყო შპს „ვოიაჟერის“ გენერალური დირექტორი; ა/კ flydubai-ს რეგიონალური მენეჯერი საქართველოში. 2019-2020 წლებში იყო სსიპ ტურიზმის ეროვნული ადმინისტრაციის ხელმძღვანელი.
2020 წლის 11 დეკემბრიდან 2021 წლის 25 მაისამდე იყო საქართველოს მე-10 მოწვევის პარლამენტის წევრი პარტიული სიით, საარჩევნო ბლოკი: „ქართული ოცნება — დემოკრატიული საქართველო“. 2021 წლის 24 მაისიდან საქართველოს ეკონომიკისა და მდგრადი განვითარების მინისტრის მოადგილე.
სქოლიო
კატეგორია:დაბადებული 1990 კატეგორია:დაბადებული 11 ივნისი კატეგორია:საქართველოს X მოწვევის პარლამენტის წევრები კატეგორია:თბილისში დაბადებულები კატეგორია:საქართველოს X მოწვევის პარლამენტის წევრი ქალები კატეგორია:„ქართული ოცნების“ წევრები
მონაკოს დემოგრაფია
სტატია მოიცავს მონაკოს ისეთ დემოგრაფიულ მონაცემებს როგორიცაა: მოსახლეობა, მოსახლეობის სიმჭიდროვე, ეთნიკური შემადგენლობა, განათლების და ჯანმრთელობის დონე, ეკონომიკური და რელიგიური სტატუსი.
მონაკოს ოფიციალური ენა არის ფრანგული. გავრცელებულია აგრეთვე: ინგლისური, იტალიური, მონეგასკური. წიგნიერების დონე შეადგენს 99%-ს. კათოლიციზმი წარმოადგენს ოფიციალურ რელიგიას, თუმცა აღმსარებლობის თავისუფლება კონსტიტუციითაა დაცული.
დემოგრაფიული სტატისტიკა
ცენტრალური სადაზვერვო სააგენტოს მონაცემების მიხედვით:
ასაკობრივი სტრუქტურა: 0-14 წლის: 12.3% (კაცი 1,930/ ქალი 1,841) 15-64 კლის: 60.8% (კაცი 9,317/ ქალი 9,249) 65 წლის და მეტის: 26.9% (კაცი 3,640/ ქალი 4,562) (2012 წლის მიხედვით)
შობადობა: 6.85 შობადობა/1,000 მოსახლეზე (2012 წლის მიხედვით)
სიკვდილიანობა: 8.52 სიკვდილიანობა/1,000 მოსახლეზე (2007 წლის მიხედვით)
მიგრაცია: 1.02 მიგრანტი/1,000 მოსახლეზე (2007 წლის მიხედვით)